26/12/2018 | Administración LocalMunicipal
Ferrol
Tesourería-Recadación
Calendario do contribuinte para o exercicio 2019

EDICTO O Sr Alcalde do Concello de Ferrol, dictou con data de hoxe resolución en relación coa aprobación do CALENDARIO DO CONTRIBUINTE PARA O EXERCICIO 2019 e que cumplirá, asemesmo, coa función de publicación do anuncio de cobranza a que se refire o artigo 24 do Regulamento Xeral de Recadación, aprobado por R. D. 939/2005 do 29 de xullo, en relación cos distintos prazos de cobranza que en período voluntario se van a outorgar ós contribuíntes para o pagamento dos tributos, prezos públicos e ingresos patrimoniais cuio cobro se esixa mediante padrón de forma periódica ó longo do vindeiro exercicio 2019 polo Concello de Ferrol. Primeiro.-Conceptos e prazos de ingreso. Os ingresos a recadar son os pagamentos periódicos, correspondentes ó exercicio 2019 polos seguintes recursos: (*)1 Pago vencemento especial segundo a ordenanza reguladora do Imposto sobre Bens Inmobles, con domiciliación en dous prazos: 05/07/2019 e 05/11/2019. Segundo.-Modalidade e lugar Para o cobramento dos citados tributos o Concello remitirá ó enderezo dos contribuíntes un díptico co obxecto de que o seu importe sexa ingresado, no prazo voluntario indicado no cadro anterior, nas contas restrinxidas do Concello a través de calquera oficina das seguintes entidades colaboradoras, que admitirán ditos ingresos todos os días laborables para as mesmas durante as horas de caixa: Abanca, Banco Bilbao Vizcaya Argentaria (B. B. V. A.), Banco Santander S. A, La Caixa, Banco Popular, Banco Pastor, Banco Caixa Geral e Banco Sabadell ou ben vía telemática a través dos canais dispoñibles na Oficina Virtual Tributaria de acceso a través de www.ferrol. gal. Os contribuíntes que teñan domiciliado o pagamento nunha entidade financeira, tendo en conta a existencia do sistema de pago especial regulado na Ordenanza nº 1 reguladora do Imposto sobre Bens Inmobles, os recibos seranlles cargados na conta por eles indicada os días sinalados no cadro anterior. As persoas que non reciban ou extravíen os dípticos mencionados poderán solicitar un duplicado nas OFICINAS DA RECADACIÓN MUNICIPAL, sita na Casa do Concello, antes do remate do prazo indicado dado que a súa non recepción non exonera da obriga de pagamento nen impide a utilización da vía de constrinximento. Tamén poderán obter un dupricado do recibo na oficina virtual tributaria de acceso a través de www.ferrol. gal. Asemesmo poderán solicitar canta información precisen en horario de LUNS A VENRES, de 9:00 a 14:00 horas. Advírteselle que transcorrido o prazo de ingreso, as débedas serán esixidas polo procedemento de constrinximento, logo de devenga-lo recargo de prema, xuros de mora e, no seu caso, as custas que se produzan. Terceiro.-Medios de impugnación. O presente CALENDARIO DO CONTRIBUINTE PARA O EXERCICIO 2019 é susceptible de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrumpa a súa aplicación. Cuarto.-Posibilidade de modificación. Resérvase a esta a esta Alcaldía a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia ós ciudadans coa suficiente antelación. Ferrol, 21 de decembro de 2018 O Alcalde, Asdo: Jorge Juan Suárez Fernández